Svjatoslav I, veliki knez Kijeva
Svjatoslav I (staroruski: Свąтославъ I; staronordijski: Sveinald I; bugarski: Светослав I; 942 - 26. mart 972) bio je veliki knez Kijeva od 945. do 972. godine. Poznat je po stalnim vojnim pohodima koji su doveli do kolapsa dviju velikih sila Istočne Evrope; Hazarskog kaganata i Prvog Bugarskog carstva. Nakon potčinjavanja brojnih istočnoslavenskih plemena, vodio je mnoge ratove protiv Alana, Povolških Bugara, Pečeneza i Ugara. Njegova desetogodišnja vladavina je obilježena brzim proširenjem do doline rijeke Volge, Pontijske stepe i Balkanskog poluostrva. Krajem života stvorio je najveću državu u Evropi premještajući prijestolnicu iz Kijeva u Perejaslav (Mali Preslav) na Dunavu. Njegova iznenadna smrt u borbi sa Pečenezima je dovela do bratoubilačkog rata između trojice njegovih sinova iz koga je kao pobjednik izašao Vladimir I.